Jodipentafluoridi

Jodipentafluoridi (IF5) on jodin ja fluorin muodostama epäorgaaninen molekyyliyhdiste. Yhdistettä voidaan käyttää hapettavana ja fluoraavana reagenssina orgaanisen ja epäorgaanisen kemian synteeseissä.

Ominaisuudet
Huoneenlämpötilassa jodipentafluoridi on kellertävää tai väritöntä nestettä, jolla on pistävä haju. Yhdiste reagoi veden kanssa hydrolysoituen vetyfluoridiksi ja jodihapoksi. Aine liukenee kloorattuihin orgaanisiin liuottimiin. Jodipentafluoridi reagoi monien metallien ja metallioksidien kanssa muodostaen fluorideja. Se fluoraa myös useita orgaanisia yhdisteitä ja reaktio voi olla erittäin kiivas. Yhdiste reagoi sekä Lewis-happojen että Lewis-emästen kanssa. Yhdisteelle on tyypillistä autoionisaatio eli se muodostaa tetrafluorijodonium- ja heksafluorijodaatti-ioneja (IF4+ ja IF6-). Jodipentafluoridi on myrkyllistä.Webb I. Bailey & Andrew J. Woytek: Halogen Fluorides, Kirk-Othmer Encyclopedia of Chemical Technology, John Wiley & Sons, New York, 2004.Shoji Hara, Nataliya Korol & Mikhailo Slivka: Iodine Pentafluoride, e-EROS Encyclopedia of Reagents for Organic Synthesis, John Wiley & Sons, New York, 2018. Teoksen verkkoversio Viitattu 14.3.2021.

Valmistus ja käyttö
Jodipentafluoridia valmistetaan jodin ja fluorin välisellä reaktiolla.
I2 + 5 F2 → 2 IF5

Yhdistettä käytetään fluoraamaan useita orgaanisia yhdisteitä. Se myös hapettaa useita orgaanisia yhdisteitä kuten alkoholeja ja amiineja.

Lähteet

Luokka:Fluoriyhdisteet
Luokka:Jodiyhdisteet
Luokka:Halogeeniyhdisteet